Isteri Misteri

Isteri Misteri merupakan sebuah siri drama televisyen web Malaysia 2020 arahan bersama Faisal Ishak dan Esham Shahlin dengan skrip oleh Ayu Amirrol, Maizura Ederis, Baizura Kahar dan Eddie Mazlan. Dibintangi oleh Sharnaaz Ahmad, Tiz Zaqyah, Azira Shafinaz, Sharifah Sakinah dan Azar Azmi. Siri ini disiarkan serentak di TV3 dan Viu dari 25 November 2020 sehingga 24 Disember 2020 dan ditayangkan sebanyak 2 episod setiap minggu.

 Sinopsis 
Mengisahkan Rizal, seorang kaki perempuan yang menerima ramalan seorang dukun bahawa isterinya ingin membunuhnya. Dengan bantuan pembantunya, Jun, dia perlu menyelamatkan dirinya serta menghalang rancangan isterinya. Namun, masalah utamanya adalah dia mempunyai tiga orang isteri.

 Pelakon 
 Sharnaaz Ahmad sebagai Rizal
 Tiz Zaqyah sebagai Emma
 Sharifah Sakinah sebagai Yatie
 Azira Shafinaz sebagai Lisa
 Azar Azmi sebagai Jun
 Qistina Raisah sebagai Teratai
 Fikhree Bakar sebagai Mamat 
 Nur Damia Danisha sebagai Orked 
 Nasrizal Ngasri sebagai pengawal keselamatan
 Khairin Ridzuan Saharudin sebagai Inspektor Alias
 Kazar Saisi sebagai Yahya
 Umar Shakur sebagai Adam

 Penerbitan 
Isteri Misteri diterbitkan bersama oleh Primeworks Studios dan Viu.

Ini merupakan drama Viu Originals kedua yang dibintangi oleh Sharnaaz Ahmad selepas Devoted.

 Keluaran 
Isteri Misteri memulakan tayangan perdana serentak di TV3 dan Viu bermula 25 November 2020.

 Rujukan 

 Pautan luar 
 Isteri Misteri di Viu


Kategori:Drama Melayu 2020
Kategori:Rancangan TV3
Kategori:Rancangan asal Viu